HIFK siirtyi ottelussa 1-0-johtoon 33. peliminuutilla. Pekka Sihvola pelasi pallon vasempaan laitaan Nnaemeka Anyamelelle, joka ohitti vartijansa ja lähetti oikean jalan keskityksen boksiin kohti HJK-topparien välissä odottanutta Juho Mäkelää. Kaksi kertaa Veikkausliigan maalikuninkuuden voittanut Mäkelä nousi tilanteessa korkeimmalle ja puski HIFK:n johtoon kauden kahdeksannella liigamaalillaan.

Toisella puoliajalla HIFK oli lievästi ottavana osapuolena, mutta kesken HJK:n painostuksen tähtirinnat iskivät. Vaihdosta kentälle tullut Ville Salmikivi vapautti oivaltavalla läpisyötöllä Pekka Sihvolan läpiajoon ja Sihvola sijoitti pallon varmasti maaliin ohi Thomas Dähnen.

Tämän jälkeen HJK suoritti tuplavaihdon, kun sekä Evans Mensah että Mikael Forssell tulivat kentälle. Vain hetki tästä Forssell oli lähellä kavennusmaalia, mutta Tomi Maanoja torjui kokeneen maajoukkuehyökkääjän laukauksen näyttävästi. Vain muutamaa minuuttia myöhemmin HJK onnistui kaventamaan, kun Mensah keskitti kohti takatolppaa ja Alfredo Morelos puski kauden viidennentoista liigamaalinsa.

HIFK taisteli loppuun asti puolustuspäässä ja loppulukemat päätösvihellyksen jälkeen olivat HJK:n loppuhetkien huimasta painostuksesta huolimatta 2-1. Voitto oliHIFK:lle seurahistorian ensimmäinen HJK:sta Veikkausliigassa. HJK voitti kauden avauskohtaamisen 2-1 ja elokuussa päädyttiin maalittomaan 0-0 tasapeliin.





Ilves-HIFK perjantaina 14.10. kello 18.30 Tammelan Stadionilla ja HJK-IFK Mariehamn perjantaina 14.10. kello 18.30. Ottelut esitetään suorana lähetyksenä IS Extrassa ja Ruutu+:ssa.

